
DR.30.11.2021 31 

 
9. Dato' Dr. Mohd Khairuddin bin Aman Razali [Kuala Nerus] minta Menteri 
Kewangan menyatakan, rancangan kerajaan mengatasi pengurangan kutipan hasil cukai 
dan pada masa yang sama memberi peluang kepada syarikat atau individu yang terjejas 
akibat pandemik untuk kembali bangkit.  

 Timbalan Menteri Kewangan II [Tuan Haji Yamani Hafez bin Musa]: Terima 
kasih, Tuan Yang di-Pertua. Untuk makluman Yang Berhormat Kuala Nerus, penelitian 
yang berterusan sedang dijalankan kerajaan bagi mengatasi pengurangan kutipan hasil 
cukai, di samping juga mengambil usaha berterusan untuk menstrukturkan sistem 
pencukaian yang lebih seimbang, adil dan saksama dalam usaha meningkatkan hasil 
negara.  

Di samping itu, pelbagai inisiatif pencukaian turut disediakan oleh kerajaan 
khusus kepada syarikat atau individu yang terjejas akibat pandemik COVID-19 di bawah 
pelbagai pakej bantuan dan rangsangan semenjak hampir 18 bulan lepas.  

 Selain itu, kerajaan juga telah mengumumkan langkah-langkah cukai yang 
disasarkan untuk membantu syarikat dan individu yang terjejas untuk kembali bangkit 
seperti berikut. Bagi langkah cukai untuk syarikat: 

(i) menangguhkan bayaran ansuran cukai pendapatan bagi PMKS 
selama enam bulan sehingga 30 Jun 2022; 

(ii) mengecualikan duit setem ke atas perjanjian pinjaman 
pembiayaan bagi pembiayaan antara rakan setara atau peer-to-
peer lending (P2P); 

(iii) melanjutkan pengecualian duti setem ke atas perjanjian 
penstrukturan semula atau penjadualan semula bagi pinjaman 
atau pembiayaan; 

(iv) melanjutkan rebat cukai bagi penubuhan entiti baharu PMKS; 

(v) melanjutkan elaun pelaburan semula tambahan; dan 

(vi) melanjutkan galakan cukai bagi kos pengubahsuaian premis 
perniagaan.  

Bagi langkah cukai untuk individu pula: 

(i) pelepasan cukai pendapatan individu akan diberikan bagi 
perkara-perkara berkenaan iaitu bayaran taska dan tadika 
sebanyak RM3,000 bagi tahun taksiran 2022 dan 2023; 
pembelian komputer, telefon bimbit dan tablet sebanyak RM2,500 
bagi tahun taksiran 2022; perbelanjaan yuran khusus 
peningkatan kemahiran sebanyak RM2,000 bagi tahun taksiran 
2022 dan 2023; dan perbelanjaan pelancongan domestik 
sebanyak RM1,000 bagi tahun taksiran 2022. 

(ii) pengurangan cukai jualan akan diberikan ke atas kenderaan yang 
melibatkan 100 peratus untuk kenderaan CKD dan 50 peratus 
kenderaan CBU; dan 

(iii) pelupusan harta tanah oleh individu warganegara dan 
pemastautin tetap serta selain syarikat tidak akan dikenakan 
cukai keuntungan harta tanah bagi tahun keenam dan 
seterusnya.  

Terima kasih.  

Dato’ Sri Azalina Othman Said [Pengerang]: Soalan tambahan pertama. 

Dato' Dr. Mohd Khairuddin bin Aman Razali [Kuala Nerus]: Terima kasih Tuan 
Yang di-Pertua. Terima kasih Yang Berhormat Timbalan Menteri.  Saya ucapkan tahniah 
atas usaha kerajaan untuk meningkatkan lagi hasil cukai negara dan juga perlepasan 
kepada rakyat.  



9. Dato' Dr. Mohd Khairuddin bin Aman Razali [Kuala Nerus] minta Menteri Kewangan menyatakan, rancangan kerajaan mengatasi pengurangan kutipan hasil cukai dan pada masa yang sama memberi peluang kepada syarikat atau individu yang terjejas akibat pandemik untuk kembali bangkit. Timbalan Menteri Kewangan II [Tuan Haji Yamani Hafez bin Musa]: Terima kasih, Tuan Yang di-Pertua. Untuk makluman Yang Berhormat Kuala Nerus, penelitian yang berterusan sedang dijalankan kerajaan bagi mengatasi pengurangan kutipan hasil cukai, di samping juga mengambil usaha berterusan untuk menstrukturkan sistem pencukaian yang lebih seimbang, adil dan saksama dalam usaha meningkatkan hasil negara. Di samping itu, pelbagai inisiatif pencukaian turut disediakan oleh kerajaan khusus kepada syarikat atau individu yang terjejas akibat pandemik COVID-19 di bawah pelbagai pakej bantuan dan rangsangan semenjak hampir 18 bulan lepas. Selain itu, kerajaan juga telah mengumumkan langkah-langkah cukai yang disasarkan untuk membantu syarikat dan individu yang terjejas untuk kembali bangkit seperti berikut. Bagi langkah cukai untuk syarikat: (i) menangguhkan bayaran ansuran cukai pendapatan bagi PMKS selama enam bulan sehingga 30 Jun 2022; (ii) mengecualikan duit setem ke atas perjanjian pinjaman pembiayaan bagi pembiayaan antara rakan setara atau peer-to- peer lending (P2P); (iii) melanjutkan pengecualian duti setem ke atas perjanjian penstrukturan semula atau penjadualan semula bagi pinjaman atau pembiayaan; (iv) melanjutkan rebat cukai bagi penubuhan entiti baharu PMKS; (v) melanjutkan elaun pelaburan semula tambahan; dan. (vi) melanjutkan galakan cukai bagi kos pengubahsuaian premis perniagaan. Bagi langkah cukai untuk individu pula: (i) pelepasan cukai pendapatan individu akan diberikan bagi perkara-perkara berkenaan iaitu bayaran taska dan tadika sebanyak RM3,000 bagi tahun taksiran 2022 dan 2023; pembelian komputer, telefon bimbit dan tablet sebanyak RM2,500 bagi tahun taksiran 2022; perbelanjaan yuran khusus peningkatan kemahiran sebanyak RM2,000 bagi tahun taksiran 2022 dan 2023; dan perbelanjaan pelancongan domestik sebanyak RM1,000 bagi tahun taksiran 2022. (ii) pengurangan cukai jualan akan diberikan ke atas kenderaan yang melibatkan 100 peratus untuk kenderaan CKD dan 50 peratus kenderaan CBU; dan. (iii) pelupusan harta tanah oleh individu warganegara dan pemastautin tetap serta selain syarikat tidak akan dikenakan cukai keuntungan harta tanah bagi tahun keenam dan seterusnya. Terima kasih. Dato' Sri Azalina Othman Said [Pengerang]: Soalan tambahan pertama. Dato' Dr. Mohd Khairuddin bin Aman Razali [Kuala Nerus]: Terima kasih Tuan Yang di-Pertua. Terima kasih Yang Berhormat Timbalan Menteri. Saya ucapkan tahniah atas usaha kerajaan untuk meningkatkan lagi hasil cukai negara dan juga perlepasan kepada rakyat.